Etihad Stadium (England)

Etihad Stadium er en engelsk fotballstadion som er hjemmebanen til Manchester City FC . Arenaen, som ble åpnet 25. juli 2002 da som City of Manchester Stadium. 8. juli 2011 døpte klubbstyret om arenaen fra City of Manchester til Etihad Stadium dette fordi at de nye sponsorene hadde dette som krav, Manchester City FC tjente 1,3 milliarder norske kroner på dette navnebyttet. Arenaen ligger i byen Manchester. Anlegget ble først bygget for Commonwealth Games i 2002, og hadde da en kapasitet på 38 000 tilskuere. Etter dette friidrettsmesterskapet ble løpebanen fjernet, og arenaen ble gitt til fotballklubben Manchester City som erstatning for deres gamle fotballbane, Maine Road. Ombygningen var ferdig da fotballsesongen 2003/04 startet, og den 10. august 2003 ble den offisielt åpnet som fotballarena. Anlegget har nå plass til 53 400 tilskuere (bare sitteplasser), og de fire tribuneseksjonene heter: Colin Bell Stand, East Stand, North Stand og Key 103 (South) Stand. Banens mål er 106 x 71 meter, og tilskuerrekorden er på 54 693 i en ligakamp mot Leicester den 6. februar 2016. Stadion har fasiliteter som bl.a. et eget oppvarmingsrom med gress, som ligger like i nærheten av garderobene. City var en av de første engelske klubbene med dette. Deler av veggen over setene på tribunen kan åpnes/lukkes mekanisk for å slippe inn mer luft og lys. Etihad Stadium var arena for finalen i UEFA-cupen 2007/08. Utvidelser I april 2023 ble det godkjent et ombyggingsprogram til en verdi av 300 millioner pund for nordtribunen på stadion. Planene omfatter byggingen av et nytt hotell, en overbygd fanpark med kapasitet til 6000 personer, og en økning i stadionets netto tilskuerkapasitet til 62 700. Det legges også til rette for mulighet til å sperre av seter for å separere ulike grupper av supportere ved behov. Byggearbeidene ble planlagt startet i 2023 og forventes ferdigstilt innen sommeren 2025. Som en del av prosjektet skal andre etasje i nordenden av stadion utvides med 7 900 ekstra seter. I tillegg skal det bygges en "Skybar" med plass til 450 personer og førsteklasses sitteplasser, integrert med hotellet og plassert over det nye komplekset. Pep Guardiola-tribunen Pep Guardiola-tribunen er en tribune på Etihad Stadium, hjemmebanen til Manchester City. Tribunen ble offisielt åpnet i mai 2026 etter en utvidelse som økte stadionkapasiteten til over 62 000 tilskuere. Den ble oppkalt etter den spanske fotballtreneren Pep Guardiola som en anerkjennelse av hans ti år lange periode i klubben, der han ledet laget til en rekke nasjonale og internasjonale titler. Tribunen er en del av den omfattende moderniseringen av stadionanlegget og markerer Guardiolas betydning for klubbens historie. Internasjonale kamper England mot Japan den 1. juni 2004: 1-1 Andre arrangement Rugbykamp mellom England og Australia i 2004. Konsert med Red Hot Chili Peppers. 2 konserter med U2. 3 konserter med Oasis. Bilder Referanser Eksterne lenker Fakta om "City of Manchester stadium" på ManchesterCity.no (en) City of Manchester Stadium på The Stadium Guide